Uli

Uli otabâ jâdah iyaâ arèya kakanan sè èghâbây ḍari bherres plotan, daun panḍân kalabân cara èbhungkos. Uli èbento' kalabân è ra'-kerra' samarèna cellep. È bâkto èkakanna, uli bisa èkakan bân oncom, ghulâ pasèr, otabâ nyèor sangngar. Macem laènna ḍâri uli iyâ arèya tapay uli, panèka uli sè èkakan bân tapay sè ḍâri plotan. 

 Macem-macemma Uli 

 Uli Ghulâng 
Uli blondo iyâ arèya uli sè èsajiyâghi bân ghulâng bân bannya' ètemmuè è Solo. Carana aghâbây iyâ arèya kalabân cara anowap bherres plotan bân parotan nyèor. Mon marè massa', adhunan kasebbhut bhâkal è tèttè kantos alos bân èsajiyâghi dhing la cellep. Ghulâng iyâ arèya ampassa patè sè èghuring kantos kalowar minnya' abentu' ghumpalan-ghumpalan kèni' è dimma pangolaenna bhuto bâkto a jhâm-jhâm.

 Uli Tèmpè 
Uli Tèmpè iyâ arèya uli sè èsajiyâghi kalabân tèmpè bân bânnya' ètemmo è Yogyakarta. Tèmpè sè èsajiyâghi iyâ arèya macem tèmpè bacem kantos ngalowaraghi rassa manès bân seddhâ' bâkto èkakan. Awalla uli tèmpè iyâ arèya kakanan kona biyasa bân èjhuwâl è Kaliurang bân èkennallaghi sè dhimèn è taon 1950-an sareng mba Carik otabâ Sastro Dinomo. Kakanan rèya dhâddhi èkennal bân orèng-orèng bannya' bâkto Sri Sultan Hamengkubuwono IX arassaè uli tèmpè. Nyatana Panjânnângèpon senneng bân toman nyoro pengawalla kaangghuy mellè uli tèmpè ḍâ' Kaliurang. Sajjhâkka jârèya uli tèmpè dhâddhi kaonang bân ḍhâddhi kakanan khas Yogyakarta kantos satèya.

 Uli Mantan 
Uli mantan iyâ arèya jhâjhân kona Yogyakarta sè èghâbây ḍari plotan, patè, bân dhâghing, bisa cebbhirân ajâm otabâ sapè, dhâddhi essena, lajhu èbhungkos bân tellor dhâddhâr bân acora' paḍâ'â bân lemper. È kennângan laèn, jhâjhân rèya jhughân èkennal kalabân nyama semar mendem kalabân panyajiyân ta' parlo èjhitèng.

 Sombher